31989D0507
L 247/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 юли 1989 година
за определяне на методите за наблюдение и контрол на продуктивността и за оценка на генетичната стойност на чистокръвни и хибридни свине за разплод
(89/507/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 88/661/ЕИО на Съвета от 19 декември 1988 г. относно зоотехническите стандарти, приложими за животни за разплод от рода на свинете (1), и по-специално член 6, параграф 1, първо тире и член 10, параграф 1, първо тире от него,
като има предвид, че вече прилаганите в държавите-членки методи за наблюдение и контрол на продуктивността и за оценка на генетичната стойност на свинете за разплод са в общи линии сходни;
като има предвид, че поради това е необходимо подробните правила на тези методи да се приведат в по-тясно съответствие, така че резултатите да бъдат съпоставими;
като има предвид, че предвидените в настоящото решение мерки са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
Методите за наблюдение и контрол на продуктивността и методите за оценка на генетичната стойност на чистокръвни и хибридни свине за разплод са определени в приложението.
Член 2
Адресати на настоящото решение са държавите-членки.
Съставено в Брюксел на 18 юли 1989 година.